لوقا 17
17-نجی باب
باغیشلاما و ایمان باراداقی
1عیسی شَگیرتلِرینه شِیله دییدی: «آداملاری گونَه دوچار اِدیَن زاتلارینگ گِلجِکدیگی حُکماندیر، اِمّا بو زاتلارینگ گِلمِگینه یاردیم بِریَن آدامینگ وای گونونه! 2مانگا اینانیان کیچی چاغالارینگ بیرینینگ گونَه اِتمِگینه سِبَپ بُلانیندان، بُینوندان بیر دِگیرمِن داشی آسیپ، دِریایا زینگیلماغی اُنونگ اوچین خاص قاوی بُلار. 3خاباردار بُلونگ!
«اِگِر دُغانینگ گونَه اِتسه، اُنگا کَیه. اِگِر اُل توبا اِتسه، اُنی باغیشلا. 4اُل سانگا قارشی گونده یِدی گِزِک گونَه اِدیپ، یِدی گِزِک هِم یانینگا گِلیپ: ”توبا اِدیَرین!“ دییسه، اُنی باغیشلا.»
5رِسولّار عیسایا: «بیزینگ ایمانیمیزی آرتدیر!» دییدیلِر. 6عیسی شِیله دییدی: «اِگِر سیزینگ بیر خَردِل دَنهسی یالی ایمانینگیز بُلوپ، شو توت باغینا: ”بو یِردِن قُپاریل-دا، دِریادا گُگِر!“ دییسِنگیز، اُل سیزه قولاق آسار.
7«آیدالی، سیزینگ یِر سوریَن یا-دا چُپانچیلیق اِدیَن خیدماتکَرینگیز بار. اُل مِیداندان گِلِنده، سیزینگ هایسینگیز اُنگا: ”باسیم گِل-ده، ساچاق باشیندا اُتور“ دییِرسینگیز؟ 8قایتام، اُنگا: ”مِنینگ آغشاملیغیمی تاییارلا، بیلینگی قوشا-دا، ایییپ-ایچیَنچَم، مانگا خیدمات اِت، اُزونگ سُنگرا ایییپ-ایچِرسینگ“ دییمِزمی؟ 9دِستورلارینی بِرجای اِدِنی اوچین، اُل خیدماتکَره مینِّتدارلیق بیلدیرِرمی؟ 10سیز هِم اُزونگیزه بِرلِن دِستورلارینگ هِمّه زادی بِرجای اِدِنینگیزدِن سُنگ: ”بیز هِم یُنه بیر خیدماتکَردیریس، دینگه اُزومیزه بِرلِن دِستورلارینی یِرینه یِتیردیک“ دییینگ.»
عیسی اُن سانی جُزامینی شِفا بِریَر
11عیسی سامِره بیلِن جلیلَهنینگ ایچیندِن اورشلیمه طاراف گیتدی. 12-13اُل اُبالارینگ بیرینه گیرِنده، اُنگا بِدِنی جُزامینا دوچار بُلان اُن آدام ساتاشدی. اُلار اوزاقدا دوروپ، قاتی سِس بیلِن: «اِی، عیسی! اُستاد، بیزه رِحم اِت!» دییدیلِر. 14عیسی اُلاری گُروپ: «بارینگ، کاهینلارا گُرنونگ» دییدی. اُلار یُلداقالار جُزامدان پَک بُلدیلار. 15اُلارینگ بیری شِفا تاپانینی گُروپ، قاتی سِس بیلِن خودایی اُووپ، ایزینا اُورولدی. 16اُل عیسانینگ آیاقلارینا ییقیلیپ، اُنگا مینِّتدارلیق بیلدیردی. بو آدام سامِرهلیدی. 17عیسی: «جُزامدان پَک بُلان اُن کیشی دَلمیدی؟ قالان دُقوز آدام نیرِده؟ 18خودایی شوکور اِتمِک اوچین بو بیگانهدِن باشغا هیچ کیم ایزینا اُورولمِدیمی؟» دیییپ سُرادی. 19سُنگرا اُنگا: «تور، گیدیبِر، ایمانینگ سِنی شِفا بِردی» دییدی.
خودایینگ پاتیشاهلیغینینگ گِلشی
مَتّیٰ 24:23-28، 37-41
20بیر گون فَریسیلِر عیسادان خودایینگ پاتیشاهلیغینینگ هاچان گِلجِکدیگینی سُرانلاریندا، اُل: «خودایینگ پاتیشاهلیغی گُزه گُرنوپ گِلمِز. 21آداملار: ”اینه، بو یِرده!“ یا-دا ”حُنّا، اُل یِرده!“ دییمِزلِر، سِبَبی خودایینگ پاتیشاهلیغی سیزینگ ایچینگیزدِدیر» دیییپ جُغاپ بِردی.
22سُنگرا عیسی شَگیرتلِرینه شِیله دییدی: «اینسان اُغلونینگ گونلِریندِن بیرینی گُرمِگی کویسِجِک واقتینگیز گِلِر، اِمّا اُل گونی گُرمِرسینگیز. 23آداملار سیزه: ”اینه، اینسان اُغلی شو یِرده!“ یا-دا ”حُنّا، اُل یِرده!“ دییِرلِر. اِمّا گیتمَنگ، اُلارینگ ایزینا دوشمَنگ! 24ییلدیریم آسمانینگ بیر اوجوندان چاقیپ، بِیلِکی بیر اوجونی نَهیلی یاغتیلدیان بُلسا، اینسان اُغلی هِم اُز گونونده شِیله بُلار. 25اِمّا اُل اُوونچَک کَن عاذاپ گُرمِلی، بو نِسل طارافیندان رِت اِدیلمِلیدیر.
26- «نوحونگ زامانیندا یاشاییش نَهیلی بُلان بُلسا، اینسان اُغلونینگ گِلشی-ده شِیله بُلار. 27نوح کِشتییَه مینِن گونونه چِنلی و سیل گِلمِدِن اُوال، آداملار ایییپ-ایچیپ، اُیلِنیپ، نیکاح اِدیَردیلِر. سُنگرا اولی سیل گِلیپ، بارینی هِلَک اِتدی. 28- لوطونگ گونلِرینده هِم شُنونگ یالی بُلدی: آداملار ایییپ-ایچیپ، آلیپ-ساتیپ، اِکیپ-تیکیپ یُردولِر. 29اِمّا لوطونگ سُدومدان چیقان گونی آسماندان اُت بیلِن کوکورت یاغیپ، هِمّهسینی هِلَک اِتدی.
30«اینسان اُغلونینگ گُرونجِک گونونده هِم شِیله بُلار. 31شُل گون بامداقی آدام اُیدَکی زاتلارینی آلماق اوچین آشاق دوشمِسین. شِیله-ده، اِکینچیلیگیندَکی هِم ایزینا دُلانماسین. 32- لوطونگ آیالینی یادا سالینگ! 33هِر کیم جانینی ساقلاماغا چالیشسا، اُنی ییتیرِر، هِر کیم جانینی ییتیرسه، اُنی آمان ساقلار. 34سیزه شونی آیدیارین: شُل گیجه بیر دوشِکده ایکی آدام بُلار، بیری آلنار، بیری قُییلار. 35بیلِلیکده بوغدای اون اِدیَن ایکی آیال بُلار، بیری آلنار، بیری قُییلار. [ 36اِکینچیلیگینده ایکی آدام بُلار، بیری آلنار، بیری قُییلار.]»
37شَگیرتلِر عیسی یوزلِنیپ: «یا آقام، بو واقالار نیرِده بُلار؟» دیییپ سُرادیلار. عیسی هِم: «ماسلیق نیرِده بُلسا، قاراغوشلار هِم شُل یِره اویشیَندیر» دیییپ جُغاپ بِردی.
urd_Arab kas_Arab pes_Arab azb_Arab urd_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab azb_Arab azb_Arab azb_Arab